Dagboka+vår

Her skriver jeg ned hva vi har gjort i løpet av dagen og hva vi har planlagt å gjøre i dagene som kommer.
= = =__**Plan fra og med tirsdag 13. august til og med fredag 16. august**__= Elevene skal denne uka jobbe med et prosjekt. Prosjektet består av flere deler: 1. Hver skoledag består av arbeid hjemme og på biblioteket.
 * Fra klokka 08.30 til klokka 11.30 skal dere jobbe hjemme med oppgavene dere har fått fra boka "Med Tusen Ord". Gruppe 1 har fått kopi av kapittel 3 og gruppe 2 har fått kopi av kapittel 5. I løpet av formiddagen skal elevene også ha 45 minutter lunsj og 20 minutter pause.
 * Fra klokka 12.00 skal alle elever møte på biblioteket på Veveriet. Der skal de jobbe med:
 * alle skal minimum bruke 30 minutter på å lese norske aviser
 * alle skal se minimum en nyhetssending på NRK, dagens nyhet eller kveldsnytt fra kvelden før
 * alle skal minst ha 30 minutter norsk muntlig som de praktiserer med medelever
 * alle elever skal være på biblioteket til klokka 14.30. Jeg eller Hege stikker innom for å se at alle er på plass.
 * har dere tid til overs, kan dere jobbe videre med arbeidsoppgaver og andre aktiviteter der dere får bruke norsk.

På nettsiden til boka vår [] finner dere fasit på arbeidsoppgavene. Husk at dere ikke skal se på fasiten før dere har jobbe godt med oppgavene!

2. På fredag skal alle sende en mail til Ole på ole.lien@rogfk.no der de forteller hvilke tider de har jobbet og forteller når de har vært på biblioteket. Har dere vært vekke eller ikke gjort arbeidet som avtalt, må dere gi beskjed om det, slik at jeg får gitt beskjed til Hege.

__**Oppgavearkene skal leveres til Hege når uka er ferdig!**__

Skulle noe være uklart, kan dere sende en SMS til meg på 99712349 eller sende en mail på ole.lien@rogfk.no.

Lykke til og takk for meg!

Hilsen

Ole Lien


 * Mandag 12.8.13**

I dag har vi jobbet vi avisa Klar Tale og vi har planlagt resten av uka. Vi fikk også tid til å gå ned på biblioteket en halv time. Ole fikk en fin gave av elevene og det satte han stor pris på. Takk skal dere ha! Ole hadde også med gave til elevene. Han ga hver elev som hadde vært med på turene til Ullandhaugtårnet og til Vitengarden en CD med alle bildene han hadde tatt. Det var populært.


 * Fredag 9.8.13**

I dag har vi vært på Vitengarden på Nærbø. Der fikk vi en flott omvisning av ei kjekk dame og vi fikk se og prøve forskjellige ting. Etterpå hadde vi matpause, før vi så på utstillingen sammen. Vi var også nede på andre siden av veien og så på en ekte norsk gård. Det var interessant! Der var høns, gjess, hane, kyr, en stor gris og fjordinger (hester). Vi fikk også se noen gjetebukker. Vi fikk en flott Maxitaxi både fram og tilbake. Været var bra og turen var vellykket. På mandag skal vi se på bildene fra begge turene våre og vi skal planlegge resten av uka. Elevene skal ha prosjekt fra tirsdag til fredag.

I dag er det id og derfor kom ikke elever som er muslimer. De har etter avtale med skolen lov til å ta fri i dag. I dag kom bare Van Duh. Vi har jobbet godt med boka "Med Tusen Ord" og vi har gjennomgått oppgavene på side 53 og side 54. Etter pause jobbet vi videre og vi diskuterte og gjennomgikk oppgavene på side 59 og side 61, oppgave A1 og A4. Før lunsj hadde vi en halvtime på biblioteket. Etter lunsj jobbet vi med å se på bildene fra turen i går og å skrive tekst som passet til bildene. Helt til slutt skrev vi i dagboka vår. Vi har også lagt ut et klassebilde i mappa for bilder! I morgen skal vi besøke Vitengården på Nærbø. Ole har bestilt Maxitaxi og Ole har snakket med Vitengården. Vi var på tur i dag til Ullandhaugtårnet, Stavanger botaniske hage og Universitetet i Stavanger. Været var flott og vi fikk se på mange forskjellige ting. Buss E90 var en god buss, fordi den går direkte fra Ullandhaug til Ålgård.
 * Torsdag 8.8.13**
 * Onsdag 7.8.13**

Det regnet mye i Stavanger i dag. Derfor valgte vi å utsette turen til Ullandhaug til i morgen. VI valgte å gå tilbake til klasserommet og den første dobbeltimen brukte vi på å lese og diskutere siste nummer av Klar Tale. Boka Med Tusen Ord fikk vi også tid til å jobbe med. Vi fikk en del problemet med Internett, fordi der ikke var strøm (elektrisitet), men det ordnet seg. Vi brukte siste halvtime før lunsjpause på biblioteket. Etter pausen gikk vi en tur på en liten time her på Ålgård. Vi har brukt en del tid på å diskutere når Id skal feires og når elevene ønsker å ha fri. Vi får vite når Id er på onsdag. Vi reiser på Vitengården på torsdag eller fredag. Det diskuterer vi på turen i morgen. Siste del av dagen i dag brukte vi på å se på nyheter. I morgen skal vi altså møtes på bussholdeplassen på E39 klokka 08.45!
 * Tirsdag 6.8.13**

Vi begynte i dag med å gjennomgå planene for i morgen. Ole viste på kolumbus.no at vi skal ta buss E90 klokka 08.57 fra busstopp på R39 og vi skal returnere klokka 14.08 fra Jernaldergården på Ullandhaug. Da kommer vi til Ålgård igjen klokka 14.50. Det er viktig at alle møter på bussholdeplass senest klokka 08.45. Kommer du deg ikke med bussen, mister du en hel skoledag. Vi tok oss også tid til å se på nettsidene til Stavanger botaniske hage og Ullandhaugtårnet. Vi tok så for oss lokale nyheter og vi så både på valg av Mugabe i Zimbabwe og på Blink-festivalen på Sandnes. Avisene vi så på var Aftenbladet.no og Sandnesposten.no Boka "Med tusen ord" og oppgavene der ble neste aktivitet. Vi delte oss i to og hver gruppe jobbet en halvtime i hvert sitt klasserom, før de skiftet plass. Ole gjennomgikk oppgaver med begge grupper. Gruppe 1 gjennomgikk oppgave c1 til c4. Gruppe 2 gjennomgikk oppgaver med Ole på s. 97-98, oppgave D2 til D4. Siste halvtime før lunsj var vi på biblioteket på Veveriet. Etter pausen snakket vi litt om nyhetene og vi gikk tur opp til hovedveien for å sjekke hvor busskuret er og når bussen går i morgen tidlig. Vi fikk også tid til å gå en liten tur langs vannet og en del av gruppa gikk ned til Perlå, mens noen gikk inn i klasserommet og jobbet med norsk. HUSK Å MØTE VED HOVEDVEIEN, RETNING MOT SANDNES, KLOKKA 08.45 PÅ BUSSHOLDEPLASSEN PÅ E39!
 * Mandag 5.8.13**

I dag har vi jobbet med boka "Med Tusen Ord". Gruppe 1 jobbet med kopi av kapittel 2, som de fikk av Ole. Ole leste tekst på side 41 og 46 og Ole gjennomgikk noen av oppgavene som elevene hadde gjort. Gruppe 2 jobbet med kapittel 4, d og c. Ole leste tekst på side 94 og side 95. Vi gjennomgikk oppgave D1 på s. 97 sammen. Vi ble i dag enige om hvilke turer vi skal reise på. Vi er enige om: Ullandhaugtårnet/Botanisk hage - tirsdag 6. august Vitengården torsdag 8. august eller fredag 9. august (den dagen det ikke er ID). Avtales onsdag 7. august. Stavanger museum - vi forsøker tirsdag 13. august. Ole ringer til museum mandag 12. august, når dame på museum har kommet tilbake fra ferie. Vi var på biblioteket halvtimen før lunsj. Etter lunsj var vi på fotballbanen hvor vi spilte fotball og kubbespill. Det er veldig varmt i dag og det blåste en kraftig varm vind i dag.
 * Fredag 2.8.13**

I dag valgte vi å jobbe med norsk skriftlig og muntlig de første fire timene. Vi leste avisa Klar Tale sammen og vi gjorde en oppgave på 6 spørsmål om Henry Ford, som ble født for 150 år siden denne uka. Etter at elevene hadde jobbet med spørsmålene, gikk Ole gjennom svarene med videokanon/projektor. Vi brukte også en del tid på å lese nyhetene på nrk.no. Der var vi spesielt opptatt av en artikkel om en iraner som sier at familien hans er blitt torturert av iranske myndigheter. I halvtimen før lunsj gikk vi ned og leste på biblioteket. Etter lunsj hadde vi uteaktiviteter. En gruppe gikk tur, mens en annen gruppe gikk og spilte kubbespill og frisbee på fotballbanen ved skolen. Helt til slutt så vi på aviser på nettet. I morgen skal vi planlegge ekskursjoner/turer vi skal på og vi skal jobbe med boka "Med Tusen Ord", håper vi.
 * Torsdag 1.8.13**

I dag begynte vi med å diskutere nyheter. Vi så på lokale aviser og vi så Kveldsnytt fra i går. Vi diskuterte de forskjellige nyhetene og Ole skrev de forskjellige forslagene og viste disse med videokanon. Ole forklarte at siste uka av sommerkurset kommer til å være litt spesiell. Han presenterte et prosjekt som elevene skal jobbe med i 2-3 dager. De får da jobbe fra 8.30 til 12.00 hjemme og fra klokka 12.45 til 14.30 på biblioteket. Like før pause valgte vi å gå ned på biblioteket og være der siste halvtimen før pause. Elevene leste og diskuterte forskjellige ting (på norsk!). Etter pause gikk vi ned til fotballbanen. Noen spilte fotball, noen spilte badminton, men de fleste var med på kubbespill. Ekber og Amiina vant kubbecupen! I morgen skal vi jobbe med boka "Med tusen ord".
 * Onsdag 31.7.13**

Vi delte oss i to grupper i dag. 1. time jobbet gruppa som holder på med kapittel 4 og 5 med å gjennomgå tekst side 90 og elevene jobbet med oppgaver på s. 92-93 i 2. time. Disse oppgavene skal vi gjennomgå i morgen. Gruppa som holder på med kap. 2 gjennomgikk tekst s. 37 og jobbet med oppgavene på s. 38-39. Disse skal vi også gjennomgå i morgen. 3. og 4. time hadde vi planer om å gå tur, men på grunn av regn ble det bare en kort tur og vi gikk tilbake til klasserommet og Ole snakket om hobbyer og vi snakket om prutting og så på finn.no. 5. og 6. time brukte vi til å se på nyhetene på nett og vi jobbet med Godt Sagt 2. Vi leste side 31 om yrker og vi svarte på 5 forskjellige spørsmål. Ole hadde en rask gjennomgang av kolumbus.no og vi ble enige om at vi reiser til Ullandhaug på fredag om 10 dager.
 * Tirsdag 30.7.13**

Først ønsket Ole alle velkommen tilbake på sommerkurset. Så snakket vi om hva vi har gjort i ferien. Alle hadde hatt en god ferie. Noen hadde reist til Tyrkia og Uganda, mens andre hadde vært på Ålgård, i Oslo og i Stavanger. Tre av elevene har også jobbet (bare en er på skolen i dag.). Vi jobbet med boka «Med Tusen Ord». Ole leste første tekst i kapittel 2 høyt. Elevene jobbet med oppgavene på kap. 2 og kap. 4 og 5. I morgen skal Ole gjennomgå oppgavene til kapittel 2, 4 og 5. I 3. og 4. time spilte vi kubbespill og gikk tur. Siste halvtimen var vi på biblioteket på Veveriet. Etter lunsj jobbet vi litt videre med forskjellige oppgaver. Dessuten tok vi for oss aktuelle nyheter, blant annet ulykkene i Italia og i Spania. Vi har problemer med data og det betyr at turen på onsdag foreløpig er utsatt. Vi jobbet siste halvtime med boka Godt Sagt 2, side 98 og side 99. Ord ble forklart og gjennomgått. Dagen ble avsluttet klokka 14.20, fordi vi hadde hoppet over en pause på 10 minutter.
 * Mandag 29.7.13**

Vi startet med å jobbe med "Med tusen ord" og Ole gjennomgikk besvarelsene og elevene kom med forslag til svar. Vi jobbet godt med dette de to første timene. Planen for utetimene var at vi skulle dele oss i to grupper. En gruppe skulle gå tur, mens Ole og 5 mannlige elever skulle spille volleyball. Da vi kom fram til Perlå viste det seg at der plutselig var veldig mye vind og volleyball ble derfor vanskelig å spille. Vi valgte derfor å legge om opplegget. Vi besøkte en bruktbutikk som en misjonsorganisasjon driver. Aden fikk kjøpt seg ei ny tesikt! Etterpå bestemte vi oss for å besøke biblioteket og elevene fikk anledning til å låne bøker. Siste to timer ble brukt til blant annet å se Kveldsnytt fra i går og Ole gjennomgikk de forskjellige temaene med videokanon. Ole forklarte de forskjellige sakene med litt enklere språk, der det ble behov for det.
 * 28.6.13**

I dag har vi jobbet med privatøkonomi og vi så på llinken (koblingen) som ligger på nettsiden vår. i 3. og 4. time gikk vi tur og matet endene. I 5. og 6. time jobbet vi med "Med tusen ord".
 * 27.6.13**

26.6.13
Vi er blitt enige om å ha 20 minutter hver dag der vi kan lese i ei norsk bok. Elevene foreslår at vi skal se en film på DVD. Ole sier at elevene må komme med forslag. Kravet er at filmen har norsk tale. Vi har også snakket om å se Migrapolis eller et annet program fra NRK. I dag jobbet vi de to første timene med boka "Med tusen ord" og Ole gjennomgikk de skriftlige oppgaven med videokanon og gikk rundt og hjalp forskjellige elever. I morgen skal gruppe 1 begynne på 1b og gruppe 2 skal begynne på 4b. I 3. og 4. time gikk vi tur og spilte frisbee. Siste del av dagen brukte vi til å se nyheter fra NRK Rogaland i går og å lese side 2 og 3 i "Godt sagt 2". Vi skal fortsette med side 3 og 4 i morgen.

25.6.13
I dag har vi jobbet med læreverket "Med tusen ord". Elevene har gjort skriftlige oppgaver. Ole har gjennomgått oppgavene med videokanon/prosjektor. Ole viste hvor vi kan finne ekstra oppgaver som vi kan jobbe med hjemme, hvis vi ønsker det. Det er altså frivillig. I 3. og 4. time skulle vi hatt uteaktiviteter, men dårlig være gjorde at vi valgte å fortsette med skriftlige oppgaver. Ole presenterte et opplegg om privatøkonomi og forklarte forskjellen på debitkort og kredittkort. Etter lunsj hadde vi uteaktiviteter. Noen valgte da å spille fotballe, mens noen valgte å gå en tur. Helt til slutt valgte vi å se på de lokale avisene. I morgen skal gruppe 1 begynne på C, Familien Ask flytter inn, mens gruppe 2 skal fortsette med oppgavene og begynne på B, Planer for helga.

**24.06.2013**
I dag begynte sommerkurset på Gjesdal VO (voksenopplæring). Elevene fikk treffe en ny lærer, Ole Lien. Han presenterte læreverket "Med Tusen Ord". Rektor Hege hjalp til med en del praktiske ting, før Ole begynte undervisningen.

Vi fikk tid til å gjennomgå tekst på kapittel 1 og kapittel 4.

I 3. og 4. time var vi nede ved Edlandsvannet og spilte kubbespill, badminton og volleyball. I morgen skal vi spille fotball, fordi da har vi gode sko på oss til å spille fotball med. I 5. og 6. time jobbet vi med å se nyheter, Kveldsnytt, på nrk.no. Elevene fikk da i oppgave å lage 5 setninger. VI gjennomgikk setningene muntlig. Helt til slutt leste vi side 1 i boka Godt Sagt 2. Elevene jobbet bra i dag. Ole jobbet også greit. I morgen skal vi spille fotball i 3. og 4. time, i tillegg til frisbee og kubbespill. Vi skal også jobbe med skriftlige oppgaver i morgen, både i Med Tusen Ord og i Godt sagt 2.

Hege foreslår følgende timeplan: 8.30-9.30 9.40-10.40 10.40-12.00 matpause 12.00-12.45 12.45-13.30 13.45-14.30 60+60+80+45+45=290 minutter Gammel timeplan: 8.30-9.15 9.25-10.10 10.20-11.05 11.15-12.00 12.45-13.30 13.45-14.30